CELEX: 32020R0757
Language: hu
Date: 2020-06-08 00:00:00
Title: A Bizottság (EU) 2020/757 rendelete (2020. június 8.) a 142/2011/EU rendeletnek a bizonyos állati melléktermékek és a belőlük származó termékek nyomonkövethetősége tekintetében történő módosításáról (EGT-vonatkozású szöveg)

9.6.2020   
               
               
                  HU
               
               
                  Az Európai Unió Hivatalos Lapja
               
               
                  L 179/5
               
            
         A BIZOTTSÁG (EU) 2020/757 RENDELETE
         (2020. június 8.)
         a 142/2011/EU rendeletnek a bizonyos állati melléktermékek és a belőlük származó termékek nyomonkövethetősége tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról és az 1774/2002/EK rendelet hatályon kívül helyezéséről szóló, 2009. október 21-i 1069/2009/EK európai parlamenti és tanácsi rendeletre (1) és különösen annak 21. cikke (6) bekezdésének d) pontjára, valamint 31. cikke (2) bekezdésére,
         mivel:
         
                     (1)
                  
                  
                     A 142/2011/EU bizottsági rendelet (2) végrehajtási szabályokat állapít meg az 1069/2009/EK rendeletre vonatkozóan, ideértve az állati melléktermékek és a belőlük származó termékek nyomonkövethetőségére vonatkozó követelményeket is.
                  
               
                     (2)
                  
                  
                     Az 1069/2009/EK rendelet 7. cikkének (2) bekezdése értelmében az állati melléktermékekből származó termékek továbbra is ugyanabba a kategóriába tartoznak, mint azok az állati melléktermékek, amelyekből származnak. Bizonyos körülmények között azonban a halolajok és a halliszt nagyobb mennyiségben tartalmazhatnak bizonyos maradékanyagokat, mint azok az emberi fogyasztásra alkalmas halak vagy halászati termékek, amelyekből kinyerték őket, ami az állatok takarmányában történő felhasználás előtt méregtelenítési eljárást tesz szükségessé.
                  
               
                     (3)
                  
                  
                     Az (EU) 2015/786 bizottsági rendelet (3) meghatározza a takarmányozásra szánt termékek méregtelenítési eljárásaival kapcsolatos elfogadhatósági kritériumokat. A 3. kategóriába tartozó anyagokból származó halolajok és halliszt méregtelenítési eljárásaira vonatkozóan az (EU) 2015/786 rendelet értelmében előírt követelményeknek és elfogadhatósági kritériumoknak biztosítaniuk kell, hogy a takarmányokban található, a 3. kategóriába tartozó anyagokból származó méregtelenített halolaj és halliszt ne veszélyeztesse az állati és az emberi egészséget vagy a környezetet, továbbá hogy a méregtelenítési eljárás ne befolyásolja kedvezőtlenül a takarmány tulajdonságait. Ezért az illetékes hatóság engedélyezheti a saját tagállama területén történő méregtelenítést, ám nem léteznek harmonizált szabályok ezen anyagok méregtelenítés céljából másik tagállamba történő szállítására vonatkozóan.
                  
               
                     (4)
                  
                  
                     A haszonállatok takarmányozására szánt egyes halolajok és halliszt méregtelenítésének engedélyezése érdekében meg kell állapítani azokat a követelményeket, amelyek mellett a szermaradékot túlzott mennyiségben tartalmazó halolajok és halliszt más tagállamba szállítható a 183/2005/EK európai parlamenti és tanácsi rendelettel (4) összhangban engedélyezett üzemekben történő méregtelenítés céljából. Ezért a tagállamoknak szükség esetén kockázatértékelést követően engedélyezniük kell azon halolajoknak és hallisztnek egy másik tagállamból a saját területükön méregtelenítéshez nyilvántartásba vett vagy engedélyezett üzembe való szállítását, amelyeket takarmány-alapanyagok előállítására szánnak, és amelyek a 2002/32/EK európai parlamenti és tanácsi irányelv (5) értelmében túlzott mértékben tartalmaznak dioxinokat és/vagy poliklórozott bifenileket (PCB-ket).
                  
               
                     (5)
                  
                  
                     Ugyanakkor azok a 3. kategóriába tartozó anyagokból származó halolajok és halliszt, amelyeket már forgalomba hoztak, és amelyekben a hatósági ellenőrzések során a dioxinokra és/vagy poliklórozott bifenilekre (PCB-k) vonatkozó vizsgálat azok túlzott mértékét mutatta ki, nem tartoznak az e rendelet által szabályozott méregtelenítési eljárás hatálya alá.
                  
               
                     (6)
                  
                  
                     A 142/2011/EU rendelet 21. cikkét és VIII. mellékletét ennek megfelelően módosítani kell a valamely másik tagállamban való méregtelenítésre szánt, állati melléktermékekből származó termékek szállításra bocsátására vonatkozó követelmények meghatározása révén.
                  
               
                     (7)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            A 142/2011/EU rendelet a következőképpen módosul:
            
                        1.
                     
                     
                        A 21. cikk a következő bekezdéssel egészül ki:
                        
                           „3.   A takarmányalapanyag-előállítás céljára szolgáló, a 3. kategóriába tartozó anyagból származó halolajoknak és hallisztnek – a harmadik országból importáltak kivételével – egy, a halliszt és halolaj előállítása tekintetében engedélyezett feldolgozóüzemből egy másik tagállamba, az 1069/2009/EK rendelettel összhangban nyilvántartásba vett vagy engedélyezett és a 183/2005/EK rendelet 10. cikkének 3. pontjával összhangban engedélyezett takarmány-előállító üzembe, az (EU) 2015/786 bizottsági rendeletben (*1) említett eljárásoknak megfelelő méregtelenítés céljából történő szállítását a VIII. melléklet VII. fejezetében meghatározott szabályoknak megfelelően kell végrehajtani.
                        
                        
                           (*1)  A Bizottság (EU) 2015/786 rendelete (2015. május 19.) a 2002/32/EK európai parlamenti és tanácsi irányelv értelmében a takarmányozásra szánt termékek méregtelenítési eljárásaival kapcsolatos elfogadhatósági kritériumok meghatározásáról (HL L 125., 2015.5.21., 10. o.).”;"
                        
                     
                  
                        2.
                     
                     
                        A VIII. melléklet e rendelet mellékletének megfelelően módosul.
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. június 8-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 300., 2009.11.14., 1. o.
         
         
            (2)  A Bizottság 142/2011/EU rendelete (2011. február 25.) a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról szóló 1069/2009/EK európai parlamenti és tanácsi rendelet végrehajtásáról, valamint a 97/78/EK tanácsi irányelvnek az egyes minták és tételek határon történő állategészségügyi ellenőrzése alóli, az irányelv szerinti mentesítése tekintetében történő végrehajtásáról (HL L 54., 2011.2.26., 1. o.).
         
            (3)  A Bizottság (EU) 2015/786 rendelete (2015. május 19.) a 2002/32/EK európai parlamenti és tanácsi irányelv értelmében a takarmányozásra szánt termékek méregtelenítési eljárásaival kapcsolatos elfogadhatósági kritériumok meghatározásáról (HL L 125., 2015.5.21., 10. o.)
         
            (4)  Az Európai Parlament és a Tanács 183/2005/EK rendelete (2005. január 12.) a takarmányhigiénia követelményeinek meghatározásáról (HL L 35., 2005.2.8., 1. o.).
         
            (5)  Az Európai Parlament és a Tanács 2002/32/EK irányelve (2002. május 7.) a takarmányban előforduló nemkívánatos anyagokról – A Tanács állásfoglalása (HL L 140., 2002.5.30., 10. o.).
      
      
         
            MELLÉKLET
            A 142/2011/EU rendelet VIII. melléklete a következő szöveggel egészül ki:
            
               „VII. fejezet
               
                  TAKARMÁNYALAPANYAG-ELŐÁLLÍTÁS CÉLJÁRA SZOLGÁLÓ HALOLAJOK ÉS HALLISZT MÉREGTELENÍTŐ ÜZEMBE TÖRTÉNŐ SZÁLLÍTÁSA
               
               
                           1.
                        
                        
                           Azon üzemeltetőknek, akik takarmány-előállítás céljára szolgáló, a 3. kategóriába tartozó anyagból származó halolajokat és hallisztet kívánnak szállítani egy, a halolajok és halliszt előállítása tekintetében engedélyezett feldolgozóüzemből egy másik tagállamba, az 1069/2009/EK rendelettel összhangban nyilvántartásba vett vagy engedélyezett és a 183/2005/EK rendelet 10. cikkének 3. pontjával összhangban engedélyezett takarmány-előállító üzembe, az (EU) 2015/786 rendeletben említett eljárásoknak megfelelő méregtelenítés céljából, a szállítmány rendeltetési helye szerinti illetékes hatóságnál kérelmezniük kell a szállítmány fogadását.
                           A kérelmet a 142/2011/EU rendelet XVI. melléklete III. fejezetének 10. szakaszában a kérelmek és engedélyek tekintetében meghatározott egységes formai követelmények szerint kell benyújtani.
                        
                     
                           2.
                        
                        
                           A rendeltetési tagállam 1. pontban említett illetékes hatósága a szállítmányra vonatkozó határozatáról oly módon értesíti az üzemeltetőt, hogy az 1. pont második bekezdésében említett kérelmet megfelelően kitöltve visszaküldi a számára.
                        
                     
                           3.
                        
                        
                           A származási tagállam illetékes hatósága az egyes szállítmányok feladásáról a 2004/292/EK határozattal összhangban a TRACES rendszeren keresztül értesíti a rendeltetési tagállam illetékes hatóságát.
                        
                     
                           4.
                        
                        
                           E fejezet 1–3. pontja nem alkalmazandó azokra a 3. kategóriába tartozó anyagokból származó, takarmánytermelés céljából forgalomba hozott halolajokra és hallisztre, amelyekben a hatósági ellenőrzések során a dioxinok és/vagy poliklórozott bifenilek (PCB-k) túlzott mértékű jelenlétét észlelték.”